**Jan Bert Lieve Vertonghen** (AFI: [ˈjɑn vərˈtɔŋə(n)]), nado en Sint-Niklaas, Flandres Oriental, o 24 de abril de 1987, é un futbolista internacional belga que xoga como defensa central para o SL Benfica da Primeira Liga portuguesa e para a selección de Bélxica.

Traxectoria
-----------

### Ajax AFC

Despois de pasar algún tempo xogando nas inferiores do VK Tielrode e do Germinal Beerschot, Vertonghen trasladouse aos Países Baixos para fichar polo AFC Ajax, comezando desde as categorías. Inicialmente xogou de centrocampista, aínda que finalmente cambiou a súa posición á de defensa central, na cal se desempeña actualmente. Durante a súa instancia co equipo dos reservas, fíxose coñecido por un incidente nun partido de Copa ante o Cambuur, onde marcou un estraño gol: mentres un compañeiro seu estaba a recibir atención médica, deu un pase ao porteiro do Cambuur, pero este non atrapou o disparo, acaparando a atención dos xogadores e dos espectadores. O partido terminaría 3-1 a favor do filial *ajacied*.

O 23 de agosto de 2006 debutou nun partido da previa da Champions League 2006-07 ante o FC København danés, partido no que o equipo neerlandés quedou eliminado. Fixo ademais o seu debut na liga doméstica ante o Willem II, partido que se xogou no Amsterdam Arena e que se saldou con triunfo local por seis a cero. Até metade da tempada xogou outros dous encontros máis antes de irse cedido ao RKC Waalwijk, equipo onde a pesar de xogar 12 partidos e anotar 3 goles, non puido evitar o descenso de categoría.

Vertonghen con Andriy Shevchenko.
Vertonghen regresou ao Ajax para a tempada 2007-08 co fin de asentarse na titularidade, pero unha lesión deixouno apartado das canchas, sumado á consolidación de John Heitinga e de Thomas Vermaelen, que eran os defensas centrais fixos. Aínda así, puido xogar nesa campaña 31 partidos, con dous goles no seu favor, mais o Ajax só acabou na segunda posición, a tres puntos do PSV Eindhoven que se coroou campión.

Despois que Heitinga fichase polo Atlético de Madrid a mediados do 2008, Vertonghen pasou a ser indiscutible, xogando 26 partidos, 23 como titular, marcando catro goles. O 28 de setembro de 2008 anotou un dobrete no triunfo do seu club sobre o Vitesse Arnhem (3-0). En parte perdeuse varios partidos debido a lesións que complicaron o seu regreso aos terreos de xogo.

En 2009, coa chegada de Martin Jol ao banco, Vertonghen foi peza fundamental para o equipo no curso 2009-10. Na campaña xogou 32 partidos, anotando tres goles. É de destacar non só a súa presenza como central absoluto, xunto co tamén belga Toby Alderweireld, senón que atraeu a atención de clubs importantes como o Barcelona ou o AC Milan. Na campaña 2009-10, gañou a copa local ao vencer en dobre final ao Feyenoord.

Na campaña 2010-11, disputou a maioría dos partidos de liga, sendo clave na consecución do título de liga, que non gañaban desde o ano 2004. Participou en 32 partidos, anotando seis goles. No campionato de copa, chegou a unha nova final, aínda que caeu na prórroga ante o FC Twente, mesmo rival na definición da liga.

O curso 2011-12 foi positivo, xa que volveu consagrarse campión de liga na penúltima data, finalizando cun saldo de 32 partidos en liga con oito goles, e na táboa terminou con 76 puntos tras 34 partidos en total.

### Tottenham Hotspur

Despois de moitas especulacións sobre a súa posíbel fichaxe por algún club importante de Europa, o 8 de xullo de 2012 o Tottenham Hotspur da Premier League inglesa oficializou a súa fichaxe por catro tempadas. Vertonghen fixo o seu debut na Premier League o 25 de agosto de 2012, xogando o noventa minutos e recibindo un cartón amarelo no empate 1-1 do Tottenham ante o West Bromwich Albion en White Hart Lane.

Anotou o seu primeiro gol cos *Spurs* o 26 de setembro de 2012, no partido do Tottenham contra o Carlisle United pola terceira rolda da Football League Cup. Vertonghen volveu anotar tres días despois, convertendo o seu primeiro gol na Premier League e o primeiro de tres goles do Tottenham na histórica vitoria 3-2 sobre o Manchester United en Old Trafford.

Títulos
-------

### Campionatos nacionais

| Título | Club | Liga | Ano |
| --- | --- | --- | --- |
| Copa Neerlandesa | AFC Ajax | Países Baixos Países Baixos | 2009–10 |
| Eredivisie | AFC Ajax | Países Baixos Países Baixos | 2010–11 |
| Eredivisie | AFC Ajax | Países Baixos Países Baixos | 2011-12 |

### Distincións individuais

| Distinción | Ano |
| --- | --- |
| Países Baixos Promesa do Ano do AFC Ajax | 2008 |
| Países Baixos Xogador do Ano do AFC Ajax | 2012 |
| Países Baixos Xogador neerlandés do Ano | 2004 |
| Inglaterra Mellor xogador do mes de marzo Premier League | 2013 |
| Inglaterra Equipo ideal da Premier League | 2013 |

Notas
-----

1. ↑  "Spurs agree Vertonghen deal". *ESPN.com* (en inglés). 2012-07-08. Consultado o 2022-02-06.
2. ↑  The Daily Mail, ed. (26 de agosto de 2012). "Tottenham 1-1 West Brom" (en inglés). Consultado o 3 de xullo de 2014.
3. ↑  The Telegraph, ed. (26 de setembro de 2012). "Carlisle United 0 Tottenham 3: Match report" (en inglés). Consultado o 3 de xullo de 2014.
4. ↑  "Dempsey, Spurs end Old Trafford slide". *ESPN.com* (en inglés). 2012-09-29. Consultado o 2022-02-06.

Véxase tamén
------------

### Ligazóns externas

* Perfil en Soccerbase*(en inglés)*
* Perfil no sitio web oficial da FIFA Arquivado 31 de maio de 2020 en Wayback Machine.*(en inglés)*

|  |  |
| --- | --- |
| Control de autoridades | 
* Wd: Q313170
* Munzinger: 01000008684
* As: 17437
* BDFutbol: 95694
* EUfootballInfo: 25591
* FIFA: 290904
* FootballDatabase: 12502
* ForaDeJogo: 198704240004
* Fussballdaten: vertonghenjan
* L'Équipe: 25880
* NFT: 22617
* SoccerBase: 50777
* Soccerway: 2190
* Sports Reference: jan-vertonghen-1
* Thefinalball: 32809
* Transfermarkt: 43250
* UEFA: 103704
* Worldfootball: jan-vertonghen

 |